Στίβος στους Θερινούς Ολυμπιακούς Αγώνες 1896 – Σφαιροβολία ανδρών

Η σφαιροβολία ανδρών ήταν ένα από τα δύο αγωνίσματα ρίψεων στο πρόγραμμα του στίβου στους Θερινούς Ολυμπιακούς Αγώνες του 1896. Το αγώνισμα διεξήχθη στις 7 Απριλίου στο Παναθηναϊκό Στάδιο της Αθήνας.

 Σύνοψη αγωνίσματος 
Επτά αθλητές από τέσσερις χώρες πήραν μέρος στον αγώνα που ξεκίνησε στις 15:40 το μεσημέρι. Ωστόσο, έλειπαν οι δύο καλύτεροι σφαιροβόλοι της εποχής: ο Καναδός Τζορτζ Γκρέι και ο Ιρλανδός Ντένις Χόργκαν, οι ρίψεις των οποίων ξεπερνούσαν σταθερά τα 13,50 μέτρα.

Οι συμμετέχοντας είχαν δικαίωμα για τρεις ρίψεις και στη συνέχεια οι τέσσερις πρώτοι για τρεις ακόμα προσπάθειες. Οι ρίψεις πραγματοποιούνταν από μία τετράγωνη περιοχή πλάτους 2,13 μέτρων.

Νικητής αναδείχτηκε ο Ρόμπερτ Γκάρετ από τις Ηνωμένες Πολιτείες με την πρώτη του προσπάθεια να είναι και η καλύτερη του αγωνίσματος (11,22 μέτρα). Η τελευταία ρίψη του Μιλτιάδη Γκούσκου έφτασε τόσο κοντά σε αυτή του Γκάρετ, που οι έλληνες θεατές πανηγύρισαν νομίζοντας πως είχε κερδίσει τον αγώνα.  Τελικά, μετρήθηκε στα 11,20 μέτρα και του έδωσε τη δεύτερη θέση.

Τρίτος βρέθηκε ο έτερος Έλληνας Γεώργιος Παπασιδέρης, ενώ παραμένει άγνωστη η τελική κατάταξη των αθλητών που κατέλαβαν τις θέσεις 5 έως 7.

 Ρεκόρ 
Το ανεπίσημο παγκόσμιο ρεκόρ στη σφαιροβολία πριν την έναρξη των Θερινών Ολυμπιακών Αγώνων 1896:

 Ρεκόρ  Απόσταση  Αθλητής  Τόπος  Ημερομηνία Παγκόσμιο ρεκόρ 14,32 μ. 20px|border|Καναδάς Τζορτζ Γκρέι Σικάγο, Ηνωμένες Πολιτείες Αμερικής 16 Σεπτεμβρίου 1893

 Τελική κατάταξη 
 Κατάταξη  Αθλητής  Χώρα  Απόσταση 1 Ρόμπερτ Γκάρετ  Ηνωμένες Πολιτείες 11,22 μ.  2 Μιλτιάδης Γκούσκος 20px|border|Ελλάδα Ελλάδα 11,20 μ. 3 Γεώργιος Παπασιδέρης 20px|border|Ελλάδα Ελλάδα 10,36 μ. 4 Βίγκο Γιένσεν  Δανία Άγνωστη 5-7 Έλερι Κλαρκ  Ηνωμένες Πολιτείες Άγνωστη Καρλ Σούμαν 20px|border|Γερμανία Γερμανία Άγνωστη Φριτς Χόφμαν 20px|border|Γερμανία Γερμανία Άγνωστη

 Παραπομπές 

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 13).



Σφαιροβολία
Κατηγορία:Σφαιροβολία